África Avanza na si décimo misson na ilha di Sal è konsigui fazi 52 operason cirurgika, 41 de cirurgia geral e 11 di ginikologia.
Nês misson solidáriu, médikus baskus trazi pa ilha di Sal iquipamentu di últimu gerason, lagaroskópiu, dadu pa ONG pa Hospital di Espargos.
Na quel décimu dislokason di ONG, Africa Avanza, pa ilha de sal na 3 anus, avaliason sa kontinua pusitivu y di txeu importância pa midjora strutura di saúdi, pa nível regional (ilha di Sal) mas tanbé pa nível Nacional)
Parceria djuda doentis ki sa speraba na lista pa fazi cirurgia abdominal e pa fazi operason di ginekologia.
Foi nda dadu prioridade pa pacientes infantil y Hospital di Espargos konsigui, ku kel visita, linpa tudu lista di spera di operason di pediatria, si ki diretora Carla Abu-Raya fla.
Laparoskópio è um di iquipamentus ki medicus traze, keli é un iquipamentu modernu ki ta fazi ntervenson cirugika ku menus invason pamodi un operason cirúrgiku mas pikinoti di kês operason abertu. Tem funson di fazi cirurgia abdominal, tanbé medicina geral y ginekologia.
Pa Delegada de Saúdi di Sal, Ana Paula Santos, iquipamentu y formason dadu na médikus Kabu-Verdianus é txeu nportanti, pamodi ta reduzi txeu numeru di ivakuason qui podi atendedu na ilha, pa reduzi dispesa ki ta djunta pa sistema di saúdi.
Delegada fla nda ma ivoluson na atuason di ONG na ilha, kantu eh djobi kês ntervenson ki fazeda antes, eh fla ma kel décimu misson li trasi ntervenson “ di maior porti, sima, cirurgia di tiroidi, strason di pedra na visíkula, cirurgia vaginal e otus”.
Mesmu ki kooperason nda sta na 3 anus ,utentes di ilha ta agradeci txeu ispiritu generosu di iquipa baska, ki bem di Bilbau, Spanha qui ka ta midi isforsu nem gastu pa djuda Kabu Verdi.
Sa parse ma kel grupu di medikus dja sa xinti sima kes sta na se kasa, pois djes kria lasus di amizade ku ntegrantis di ikipa ki ta fazi parti di hospital.
Ocean Press
por_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn eng_Latn